PressReader - Baba & Kleuter: 2018-04-01 - ONBESKRYFLIKE LIEF­DE
Baba & Kleuter - 2018-04-01 - Praat Saam - YOLANDI BO­THA, RANDFONTEIN, GAU­TENG
As ’n mens al die twis­pun­te wat met ou­er­skap ge­paard gaan uit­ska­kel, is daar een ding waar­oor al­mal saam­stem: Mam­ma wees is moei­lik!
Daar is ’n dui­send din­ge wat mam­ma wees uit­da­gend maak, maar vir my is daar een wat kop en skou­ers bo al­les uit­staan: die lief­de wat jou hart heel­te­mal in be­slag neem die oom­blik dat jy daar­die skreeu­en­de k­lein men­sie in die wê­reld bring.
Die lief­de wat ’n ma vir haar kind voel is on­moont­lik. Dit oor­wel­dig al­les.
Die lief­de wat ’n ma vir haar kind voel sorg dat daar al­tyd be­kom­mer­nis­se in haar hart is. Van die klei­ner din­ge soos “Is hy van­dag warm ge­noeg aan­ge­trek?” tot die gro­ter goed soos “Hoe lê ek die fon­da­ment so­dat hy een­dag ’n goed aan­ge­pas­te, goed­har­ti­ge per­soon sal wees?”
Die lief­de wat ’n ma vir haar kind voel sorg dat el­ke myl­paal met ’n bit­ter­soet ge­voel ge­paard gaan. El­ke eer­ste tree, eer­ste woord, eer­ste dag van skool t­rek ’n streep on­der ’n fa­se van ’n kind se lewe wat jy nooit weer gaan te­rug­kry nie.
Die lief­de wat ’n ma vir haar kind voel sorg dat ’n ma haar­self nooit weer eer­ste kan – of wil – plaas nie. S­kie­lik kraai ba­ba se ge­luk, ba­ba se ge­mak, ba­ba se be­hoef­tes ko­ning.
Die lief­de wat ’n ma vir haar kind voel sorg dat sy al­tyd in ’n twee­stryd ge­wik­kel is. Is die berg skot­tel­goed reg­tig so be­lang­rik of kan ons van­aand maar ’n ek­stra sto­rie voor slaap­tyd lees? Moet ek my k­leu­ter leer om self­stan­dig te wees of kan ek maar tot sy red­ding kom wan­neer ’n maat­jie ’n speel­ding gryp waar­mee hy eer­ste ge­speel het?
Die lief­de wat ’n ma vir haar kind voel sorg dat sy el­ke oom­blik vir e­wig wil vas­vang want sy weet dat hier­die kind, vir wie sy dalk nou die he­le wê­reld is, een­dag gaan groot­word en sy eie lewe gaan lei.
Die lief­de wat ’n ma vir haar kind voel is die ding wat maak dat ons el­ke boek, blog en ar­ti­kel ver­slind om se­ker te maak ons doen die bes­te ding vir ons kinders. Dit is wat maak dat ons nag­te wak­ker lê en el­ke be­sluit be­twy­fel.
Die lief­de wat ’n ma vir haar kind voel is die ding wat ma wees so ui­ters moei­lik maak – en die ding wat ma wees so ui­ters die moei­te werd maak.
Die lief­de wat ’n ma vir haar kind voel is on­be­skryf­lik, on­her­roep­lik, on­ein­dig.
Die Bo­tha- ge­sin: Yolandi (25), E­du­an (29), Dy­lan (3) en Li­am (1).